**Likumprojekta „Grozījumi** **Valsts un pašvaldību institūciju amatpersonu un darbinieku atlīdzības likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Grozījumi Valsts un pašvaldību institūciju amatpersonu un darbinieku atlīdzības likumā (turpmāk- atlīdzības likums) izstrādāti:  1. izpildot Ministru kabineta 2015.gada 31.augusta sēdē nolemto (protokols Nr. 43 4.§ 8.punkts), saistībā ar minimālās mēneša darba algas paaugstināšanu ar 2016.gada 1.janvāri no 360 euro uz 370 euro.  2. izpildot Ministru kabineta 2015.gada 6.janvāra sēdē nolemto (protokols Nr.1 2.§ 2.punkts)  3. izpildot Ministru kabineta 2015.gada10.februāra sēdē nolemto (protokols Nr.7 7.§ 2.punkts);  4. lai sakārtotu jautājumu par neizmantotā atvaļinājuma kompensēšanu karavīriem, kas atvaļinās no profesionālā dienesta. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ņemot vērā, ka Ministru kabinetā tika pieņemts lēmums paaugstināt minimālo mēneša darba algu ar 2016.gada 1.janvāri, nepieciešams veikt atbilstīgus grozījumus atlīdzības likuma 3.pielikumā. Savukārt, ar Ministru kabineta 30.12.2014 rīkojumu Nr.827 apstiprinātajās pamatnostādnēs “Valsts pārvaldes politikas attīstības pamatnostādnēm 2014.-2020.gadam” dots uzdevums turpināt darbu pie valsts pārvaldes atlīdzības sistēmas pilnveides, padarot to konkurētspējīgu un motivējošu. Tādējādi, lai valsts un pašvaldību iestādes varētu nodrošināt uz kompetenču pieejas balstītas cilvēkresursu vadības sistēmu, un būtu iespējams darbiniekiem atbilstoši pienākumu apjomam, sarežģītībai, kompetenču apjomam maksāt augstākas mēnešalgas, tos motivējot, likumprojekts paredz no 1. līdz 10.menešalgu grupai mēnešalgas maksimālā apmēra (*euro*) paaugstināšanu. No 1. līdz 10.mēnešalgu grupas tiek sabalansētas līdz ar minimālās darba algas pieaugumu, veicinot darbinieku konkurētspēju un motivāciju. Šī norma ir saskaņota ar Latvijas Pašvaldību savienību un iekļauta Ministru kabineta un Latvijas Pašvaldību savienības vienošanās un domstarpību protokola projektā, kas atbalstīts Ministru kabineta komitejas 2015.gada 21.septembra sēdē. Tādējādi arī pašvaldībām tiks nodrošināta iespēja darbiniekiem atbilstoši pienākumu apjomam, sarežģītībai, kompetenču apjomam maksāt augstākas mēnešalgas, ievērojot darba samaksas fonda ietvarus.  2. Šobrīd Ministru kabineta 2010.gada 24.augusta ieteikumi Nr.1 „Ieteikumi par amatpersonu un darbinieku atlīdzības noteikšanas kritēriju un darba samaksas apmēra sadalījumā pa amatu grupām publiskošanu” ir izdoti uz Valsts un pašvaldību institūciju amatpersonu un darbinieku atlīdzības likuma pārejas noteikumu 2.1 punkta pamata. Lai nodrošinātu korektu juridiskās tehnikas ievērošanu likumprojekts paredz iekļaut deleģējumu, Ministru kabinetam noteikt kārtību, kādā piemēro šā likuma 2.panta ceturtajā, 4.1 un 4.2 daļā, kā arī 3.panta devītajā daļā noteikto par datu publicēšanu.  3. Ņemot vērā, ka ir pieņemts un stājies spēkā likums “Publiskas personas kapitāla daļu un kapitālsabiedrību pārvaldības likums”, kas nosaka regulējumu kapitāla daļu turētāja pārstāvja un atbildīgā darbinieka atlīdzības noteikšanai, paredzot, ka kapitāla daļu turētāja pārstāvis atlīdzību par šo pienākumu pildīšanu saņem amatam noteiktās mēnešalgas ietvaros, savukārt atbildīgais darbinieks saņem piemaksu saskaņā ar atlīdzības likuma 14.panta pirmo daļu, ja šie pienākumi ir uzskatāmi par papildu darbu. Līdz ar to nepieciešams izslēgt 3.panta piektās daļas 6.punktu, kas regulē jautājumu, par iespēju amatpersonām (darbiniekiem) izmaksāt vēl citu atlīdzību ārpus atlīdzības likuma tvēruma. Atbilstoši precizējumi veicami arī 3.1pantā, izslēdzot septītās daļas pirmajā un otrajā teikumā atsauci uz 3.panta piektās daļas 6.punktu.  4. Likumprojekts paredz tehniski precizēt 7.panta ceturto daļu, kas nosaka atlīdzības likuma 2.pielikumā iekļaujamās informācijas apjomu (maksimālās mēnešalgu grupas). Precizējums paredz izslēgt vārdus “un minimālās”, jo 2.pielikumā vairs netiek norādītas minimālās mēnešalgu grupas, bet gan tikai maksimālās mēnešalgu grupas.  5. Līdz 2009.gada 31.decembrim profesionālā dienesta karavīru tiesības uz atvaļinājumu regulēja Militārā dienesta likuma VII nodaļa. Šā likuma 37.panta pirmā daļa paredzēja, ka: „*Profesionālā dienesta karavīram piešķir apmaksātu ikgadējo atvaļinājumu — 30 kalendāra dienas, neieskaitot svētku dienas. Lidotājiem, gaisakuģu apkalpēs dienošajiem karavīriem, kuģu apkalpēs dienošajiem jūrniekiem un sapieriem spridzinātājiem, kas reāli veic spridzināšanas darbus, piešķir 40 kalendāra dienas ilgu atvaļinājumu*”. Savukārt atbilstoši šā panta otrajai daļai ik pēc pieciem aktīvajā dienestā nepārtraukti nodienētiem gadiem ikgadējo atvaļinājumu pagarināja par trim dienām, bet ne vairāk kā par 15 dienām kopumā.  Neizmantotais ikgadējais atvaļinājums profesionālā dienesta karavīriem tika kompensēts, pamatojoties uz Militārā dienesta likuma 37.panta piekto daļu. Šī norma (*redakcijā, kas bija spēkā no 2009.gada 20.oktobrim līdz 2009.gada 31.decembrim*) paredzēja, ka karavīram atvaļināšanas gadā atvaļinājuma kompensāciju aprēķina par laikposmu no gada sākuma līdz atvaļināšanas dienai (par katru nodienēto mēnesi — proporcionāli nodienētajam laikam, ievērojot šā panta pirmās un otrās daļas nosacījumus).  Tādējādi, kompensējot neizmantoto atvaļinājumu, tika ņemts vērā karavīra atvaļinājuma ilgums (30 vai 40 dienas), kā arī to dienu skaits, par kurām ikgadējais atvaļinājums ik pēc pieciem nodienētajiem gadiem tika pagarināts.  Atlīdzības likuma (*spēkā no 2010.gada 1.janvāra*) 41.panta trešā daļa nosaka, ka: „*Karavīram piešķir apmaksātu ikgadējo atvaļinājumu — 30 kalendāra dienas, neskaitot svētku dienas. Lidotājam, gaisakuģa apkalpē dienošam karavīram, kuģa apkalpē dienošam jūrniekam un sapierim spridzinātājam, kurš veic spridzināšanas darbus, piešķir 40 kalendāra dienas ilgu atvaļinājumu. Pēc katriem pieciem aktīvajā dienestā nepārtraukti nodienētiem gadiem ikgadējo apmaksāto atvaļinājumu pagarina par trim dienām, bet ne vairāk kā par 15 kalendāra dienām kopumā. Nav atļauts ikgadējo atvaļinājumu kompensēt naudā, izņemot gadījumu, kad no profesionālā dienesta atvaļina karavīru, kas nav izmantojis ikgadējo atvaļinājumu. Kompensējot atvaļinājumu naudā, neizmaksā atvaļinājuma pabalstu, nepiešķir uzturdevu natūrā un neizmaksā tās vērtību naudā. Karavīram atvaļināšanas gadā atvaļinājuma kompensāciju aprēķina par laikposmu no gada sākuma līdz atvaļināšanas dienai (par katru nodienēto mēnesi — proporcionāli nodienētajam laikam, ievērojot šīs daļas pirmā un otrā teikuma nosacījumus), ja Militārā dienesta likumā nav noteikts citādi.”.*  Ievērojot atlīdzības likuma 41.panta trešās daļā pēdējā teikumā norādīto, pašlaik, nosakot atvaļinājuma kompensācijas apmēru, tiek ņemts vērā vienīgi pirmajā un otrajā teikumā paredzētais ikgadējā atvaļinājuma ilgums, proti, 30 vai 40 dienas. Tādējādi praksē bieži vien veidojas situācijas, kad neizmantotais atvaļinājums tiek kompensēts nepilnā apmērā, proti, atvaļinājuma kompensācijā netiek ieskaitīts to dienu skaits, par kurām karavīra ikgadējais atvaļinājums tika pagarināts pēc pieciem nodienētajiem gadiem.  Lai nodrošinātu vienlīdzīgu attieksmi pret ikgadējo atvaļinājumu izmantojošiem un neizmantojošiem karavīriem, nepieciešams paredzēt, ka atvaļinājuma kompensācijas aprēķinā tiek ņemts vērā arī to dienu skaits, par kurām ikgadējais atvaļinājums tika pagarināts pēc pieciem nodienētajiem gadiem, un veikt attiecīgus grozījumus atlīdzības likuma 41.panta trešās daļas pēdējā teikumā.  6. Atlīdzības likums 2014. un 2015.gadā nosaka iespēju izmaksāt prēmiju atsevišķu valsts institūciju nodarbinātajiem, kuri ir iesaistīti ēnu ekonomikas apkarošanas pasākumu īstenošanā, ja viņu darbības rezultātā ir būtiski uzlabota situācija ēnu ekonomikas apkarošanā un godīgas konkurences veicināšanā, un Valsts kases darbiniekiem par ieguldījumu valsts budžeta izdevumu samazināšanā, nodrošinot efektīvu valsts parāda vadību, kā arī valsts un pašvaldību darbiniekiem gadījumos, ja ir nodrošināta valsts vai pašvaldību budžeta izdevumu samazināšana. Ņemot vērā jautājuma aktualitāti, un pamatojoties uz Ministru kabineta 2015.gada 16.marta rīkojuma Nr.124 „Par likumprojekta “Par vidēja termiņa budžeta ietvaru 2016., 2017. un 2018.gadam” nepieciešams paredzēt šādas normas darbību arī turpmākajiem trim gadiem.  7. Ministru kabineta 2010.gada 30.novembra noteikumi Nr.1075 „Valsts un pašvaldību amatu katalogs” (turpmāk – amatu katalogs) satur amatu sistematizētu apkopojumu, kas ir par pamatu atlīdzības noteikšanā valsts un pašvaldību institūcijās. Valsts kanceleja no pašvaldībām ir saņēmusi priekšlikumu par amata kataloga papildināšanu ar jaunu amatu saimi “Tūrisma organizēšana”. Amati, kuru pildītāji nodrošina tūrisma pakalpojumu informācijas apkopošanu, nodrošina informācijas sniegšanu par tūrisma objektiem un pakalpojumiem un sekmē tūrisma attīstību, ir būtiski pašvaldību veicamo funkciju nodrošināšanā, līdz ar to ir svarīgi pareizi veikt šo amatu klasifikāciju, kā arī secīgi atlīdzības noteikšanu.  Lai Valsts kanceleja varētu izstrādāt grozījumus amatu katalogā, papildinot tā amatu saimes ar jaunu saimi - “57.Tūrisma organizēšana”, nepieciešams veikt grozījumus atlīdzības likuma 1.pielikumā iekļaujot tajā šīs saimes aprakstu, kā arī 2.pielikumā, atbilstoši amata novērtējumam, nosakot attiecīgajai amata saimei atbilstošo maksimālo mēnešalgu grupu:  “57.Tūrisma organizēšana” - 11.mēnešalgu grupa. |
| 3. | Projekta izstrādē iesaistītās institūcijas | Valsts kanceleja, Aizsardzības ministrija, Nacionālie bruņotie spēki. |
| 4. | Cita informācija | Atlīdzības likuma 41.panta trešās daļas nosacījumus Aizsardzības ministrija 2015. un turpmākajos gados īstenos atbilstoši tai piešķirtajiem valsts budžeta līdzekļiem budžeta programmas 22.00.00 „Nacionālie bruņotie spēki” apakšprogrammas 22.10.00 „Starptautisko operāciju un Nacionālo bruņoto spēku personālsastāva centralizētais atalgojums” ietvaros. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību institūcijās nodarbinātie.  Nacionālo bruņoto spēku profesionālā dienesta karavīri. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | | **2015. gads** | | Turpmākie trīs gadi ( *euro*) | | |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | | 2 | 3 | 4 | 5 | 6 |
| 1. Budžeta ieņēmumi: | | 0 | 0 | **7 200 000** | **7 200 000** | **7 200 000** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 1 200 000 | 1 200 000 | 1 200 000 |
| 1.2. valsts speciālais budžets | | 0 | 0 | 3 800 000 | 3 800 000 | 3 800 000 |
| 1.3. pašvaldību budžets | | 0 | 0 | 2 200 000 | 2 200 000 | 2 200 000 |
| 2. Budžeta izdevumi: | | 0 | 0 | **5 405 231** | **5 405 231** | **5 405 231** |
| 2.1. valsts pamatbudžets | | 0 | 0 | 3 011 095 | 3 011 095 | 3 011 095 |
| 2.2. valsts speciālais budžets | | 0 | 0 |  |  |  |
| 2.3. pašvaldību budžets | | 0 | 0 | 2 394 136 | 2 394 136 | 2 394 136 |
| 3. Finansiālā ietekme: | | 0 | 0 | **1 794 769** | **1 794 769** | **1 794 769** |
| 3.1. valsts pamatbudžets | | 0 | 0 | 1 988 905 | 1 988 905 | 1 988 905 |
| 3.2. speciālais budžets | | 0 | 0 |  |  |  |
| 3.3. pašvaldību budžets | | 0 | 0 | -194 136 | -194 136 | -194 136 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets | | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.2. speciālais budžets | | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.3. pašvaldību budžets | | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | | |
| 6.1. detalizēts ieņēmumu aprēķins |  | | | | | |
| 6.2. detalizēts izdevumu aprēķins |  | | | | | |
| 7. Cita informācija | Papildu nepieciešamais finansējums minimālās mēneša darba algas paaugstināšanai no 360 *euro* līdz 370 *euro* ar 2016.gada 1.janvāri, 3,0 milj euro atbalstīts un iekļauts likumprojektā „Par valsts budžetu 2016.gadam” Ministru kabineta 2015.gada 31.augusta sēdē (protokols Nr.43 4.§ 8.punkts).  Likumprojektā ietvertie citi grozījumi nodrošināmi esošā atlīdzības fonda ietvaros. | | | | | |

|  |  |  |  |  |
| --- | --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | | |
| 1. | Nepieciešamie saistītie tiesību aktu projekti | | Jāizstrādā grozījumi Ministru kabineta 2010.gada 30.novembra noteikumos Nr.1075 „Valsts un pašvaldību amatu katalogs”, papildinot tā amatu saimes ar jaunu saimi - “57.Tūrisma organizēšana”. | |
| 2. | Atbildīgā institūcija | | Valsts kanceleja | |
| 3. | Cita informācija | | Nav. | |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| *Projekts šo jomu neskar.* | | | | | |
| **VI. Sabiedrības līdzdalība un komunikācijas aktivitātes** | | | | | |
| *Projekts šo jomu neskar.* | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | | Projekta izpildē iesaistītās institūcijas | | Valsts un pašvaldību institūcijās nodarbinātie. Aizsardzības ministrija un Nacionālie bruņotie spēki | |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Likumprojekts šo jomu neskar. | |
| 3. | | Cita informācija | | Nav. | |

Finanšu ministrs J.Reirs

22.09.2015 9:14

1814

I.Artemjeva, 67095599

Ineta.Artemjeva@fm.gov.lv